Newer PostPromoted Tweet: Link U.S. Inc.
Older PostClean, Efficient Buildings Make People More Productive The 30 Minute Regex Tutorial - CodeProject 11,929,675 members (54,253 online)
Last Visit: 31-Dec-99 19:00 Last Update: 29-Nov-15 3:21Refresh« Prev1234567891011 Next » John Brown (aktivis) - Wikipedia
John Brown (1800–1859) was ’n Amerikaanse aktivis wat probeer het om slawerny met geweld te beëindig. Saam met ’n groep aanhangers het hy ’n federale wapenmagasyn by Harper’s Perry in Virginië oorgeneem. Hy is egter gevang en weens hoogverraad gehang.
John Brown in 1846
2 Desember 1859 (op 59)
Charles Town, Virginië (nou Wes-Virginië)
Pottawatomie-bloedbad, Raid on Harper’s Perry
20 (11 oorleef tot volwassenheid)
John Brown, ca. 1846
Brown is op 9 Mei 1800 in Torrington, Connecticut gebore. Hy was 'n wit man en 'n Christen wat geglo het dat alle mense dieselfde behandel moes word. Baie wit Christene van sy tyd het egter nie met die siening saamgestem nie.
Brown woon hoofsaaklik in Springfield, Massachusetts voordat hy na die Kansas-gebied trek. Die gebied sou later in 1861 die staat Kansas word. Van sy seuns het reeds daar gewoon. Sy seuns wou hê hy moes hulle help om teen die mense van Missouri te veg, omdat Missouri slawerny in Kansas wou wettig.
Op 24 Mei 1856 bring Brown en sy seuns vyf mense in Kansas om die lewe. Hulle het hierdie mense uit hul huise gesleep en met swaarde vermoor. Dit het as die Pottawatomie-bloedbad bekend geword. Baie mense in Kansas was geskok en ontsteld daaroor, en dit het tot meer geweld gelei. Dit was die begin van 'n tyd in die Kansas-gebied wat as Bloeiende Kansas bekend staan.
Voordat hy Kansas verlaat het, is Brown en sy volgelinge op 30 Augustus 1856 tydens die Slag van Osawatomie aangeval. Sy seun Frederick is daar gedood.
Brown se "fort" word deur soldate aangeval.
In 1859 besluit Brown om die wapenmagasyn by Harper’s Perry in Virginië (nou Wes-Virginië) aan te val. Hy wou die wapens aan die slawe uitdeel sodat hulle teen hul meesters kon opstaan om hulself te bevry. In Oktober 1859 val hy, saam met sy seuns en talle swart mense, die magasyn aan. Die aanval het egter misluk en Brown is gevange geneem.
Hy is op 2 Desember 1859 vir hoogverraad teen die staat Virginië gehang.
Talle mense dink dat Brown mal en van lootjie getik was. Ander beskou hom weer as 'n held. Sy aanval op Harpers Ferry het tot die Amerikaanse Burgeroorlog gelei, wat 1861 sou begin.
↑ Walter, Bob (13 April 2001). "Pottawatomie Massacre". Blue Skyways. Besoek op 13 Maart 2010.
↑ Chris Rein. "Pottawatomie Massacre" (in Engels). Civil War on the Western Border. Geargiveer vanaf die oorspronklike op 27 April 2016. Besoek op 20 Junie 2016.
↑ "Battle of Osawatomie" (in Engels). Civil War on the Western Border. Geargiveer vanaf die oorspronklike op 9 Oktober 2019. Besoek op 22 Junie 2016.
↑ "Battle of Osawatomie". Kansas Legends (in Engels). Legends of America. Geargiveer vanaf die oorspronklike op 25 Julie 2017. Besoek op 22 Junie 2016.
↑ 7,0 7,1 7,2 "John Brown's Harpers Ferry". History (in Engels). A&E Television Networks, LLC. Geargiveer vanaf die oorspronklike op 27 Julie 2018. Besoek op 28 Junie 2016.
↑ McNamara, Robert. "John Brown, Fanatical Abolitionist Whose Raid at Harpers Ferry Led to Civil War" (in Engels). About.com. Geargiveer vanaf die oorspronklike op 22 September 2016. Besoek op 13 Maart 2010.
Wikimedia Commons het meer media in die kategorie John Brown (aktivis).
Ontsluit van "https://af.wikipedia.org/w/index.php?title=John_Brown_(aktivis)&oldid=2227580"
Last edited on 6 Julie 2020, at 21:05
Die bladsy is laas op 6 Julie 2020 om 21:05 bygewerk.